|  |
| --- |
| **3** |

# **ΑΡΧΗ ΠΙΣΤΟΠΟΙΗΣΗΣ**

**ΟΡΙΣΜΟΣ. ΚΑΘΗΚΟΝΤΑ. ΟΡΓΑΝΩΣΗ.**

Το παράρτημα 3 περιλαμβάνει αναλυτικές πληροφορίες και συμπληρώνει τα εξής στοιχεία του βασικού κειμένου περιγραφής του ΣΔΕ:

3.1.1 Το καθεστώς της Αρχής Πιστοποίησης (εθνικός, περιφερειακός ή τοπικός δημόσιος φορέας) και ο φορέας στον οποίο ανήκει.

1.3.2 Στοιχεία Επικοινωνίας ΑΠ (ονομασία, διεύθυνση και αρμόδιος επικοινωνίας)

3.1.2 Καθορισμός των καθηκόντων που εκτελούνται από την Αρχή Πιστοποίησης.

3.2.1 Οργανόγραμμα και καθορισμός των καθηκόντων των Μονάδων (περιλαμβανομένου του σχεδίου κατανομής των κατάλληλων ανθρώπινων πόρων με τις απαραίτητες δεξιότητες).

|  |
| --- |
| **3.1 ΟΡΙΣΜΟΣ ΑΡΧΗΣ ΠΙΣΤΟΠΟΙΗΣΗΣ** |

Στο πλαίσιο του παρόντος Συστήματος Διαχείρισης και Ελέγχου για τα Επιχειρησιακά Προγράμματα (ΕΠ) του ΕΣΠΑ 2014-2020, τα οποία χρηματοδοτούνται από το ΕΤΠΑ, το ΕΚΤ και το Ταμείο Συνοχής, και για το Στόχο «Επενδύσεις στην Ανάπτυξη και την Απασχόληση», έχει οριστεί μία Αρχή Πιστοποίησης, κοινή και για τα 18 ΕΠ.

Ο επίσημος ορισμός της γίνεται με το άρθρο 10 του Νόμου 4314/2014-Μέρος Ι (ΦΕΚ 265/Α/23-12-2014) μέσω του οποίου ως Αρχή Πιστοποίησης ορίζεται η «Ειδική Υπηρεσία Αρχή Πιστοποίησης και Εξακρίβωσης Συγχρηματοδοτούμενων Προγραμμάτων». Αποτελεί διοικητική Μονάδα επιπέδου Διεύθυνσης Υπουργείου και υπάγεται διοικητικά στον Γενικό Γραμματέα Δημοσίων Επενδύσεων-ΕΣΠΑ.

|  |
| --- |
| **3.2 ΣΤΟΙΧΕΙΑ ΕΠΙΚΟΙΝΩΝΙΑΣ ΑΡΧΗΣ ΠΙΣΤΟΠΟΙΗΣΗΣ** |

Τα στοιχεία επικοινωνίας της Αρχής Πιστοποίησης είναι:

|  |  |
| --- | --- |
| Φορέας: | Ειδική Υπηρεσία Αρχή Πιστοποίησης και Εξακρίβωσης Συγχρηματοδοτούμενων Προγραμμάτων |
| Αρμόδιος επικοινωνίας: | Βασιλική Αλέστα, Αναπληρώτρια Προϊσταμένη ΕΥ |
| Ταχυδρομική διεύθυνση: | Ναυάρχου Νικοδήμου 11 & Βουλής, 105 57 Αθήνα |
| Τηλέφωνο: | 213-1500400 |
| Fax: | 213-1500453 |
| email: | [spa@mnec.gr](mailto:spa@mnec.gr) |

|  |
| --- |
| **3.3 ΚΑΘΗΚΟΝΤΑ/ ΑΡΜΟΔΙΟΤΗΤΕΣ ΑΡΧΗΣ ΠΙΣΤΟΠΟΙΗΣΗΣ** |

Τα βασικά καθήκοντα/ αρμοδιότητες που αναλαμβάνει η Αρχή Πιστοποίησης προσδιορίζονται στο άρθρο 10 του Νόμου 4314/2014, καλύπτοντας και τις σχετικές απαιτήσεις του Κανονισμού (ΕΕ) 1303/2013. Συγκεκριμένα:

* Καταρτίζει και υποβάλλει τις πιστοποιήσεις, τις αιτήσεις πληρωμής στις αρμόδιες Υπηρεσίες, σύμφωνα με τους όρους και τις διαδικασίες των Κανονισμών που ισχύουν κατά περίπτωση, λαμβάνοντας υπόψη τα αποτελέσματα των ελέγχων που έχουν διενεργηθεί από τις αρμόδιες Αρχές.
* Δύναται να εξαιρεί προσωρινά πληρωμές από τις δηλώσεις δαπανών που παρουσιάζουν προβλήματα, σύμφωνα με τους ισχύοντες κανόνες.
* Ενημερώνει το Γενικό Λογιστήριο του Κράτους και τη Διεύθυνση Δημοσίων Επενδύσεων, για τη διάθεση των πιστώσεων που εισπράχθηκαν ανά πηγή.
* Τηρεί, σε ηλεκτρονική μορφή, λογιστικά μητρώα για τις δαπάνες που υποβάλλονται στην Επιτροπή, καθώς και των ποσών που μπορούν να ανακτηθούν και των ποσών που αποσύρονται μετά από ακύρωση του συνόλου ή μέρους της συνεισφοράς για μία Πράξη και αποστέλλει τις σχετικές εκθέσεις, σύμφωνα με τον Κανονισμό.
* Καταρτίζει και υποβάλλει τους λογαριασμούς για κάθε λογιστική χρήση, σύμφωνα με τα προβλεπόμενα στον Κανονισμό.
* Καταρτίζει και υποβάλλει τις προβλέψεις για τις επόμενες λογιστικές χρήσεις.
* Συνεργάζεται με τους αρμόδιους φορείς και υπηρεσίες για τον καθορισμό των κανόνων λειτουργίας του ΟΠΣ ως προς τις πληροφορίες που χρησιμοποιεί κατά την άσκηση των αρμοδιοτήτων της, καθώς και την επεξεργασία τους.
* Διενεργεί επιθεωρήσεις στους φορείς που ασκούν διαχείριση και στους Δικαιούχους συγχρηματοδοτούμενων Πράξεων και στις Πράξεις τους και τη σύνταξη εκθέσεων για τη λήψη τυχόν απαιτούμενων ενεργειών.
* Αναθέτει τη διενέργεια ελέγχου ποιότητας των Δημόσιων Τεχνικών έργων και την πρόταση των κατάλληλων μέτρων με βάση τα αποτελέσματά τους και την ισχύουσα νομοθεσία.
* Διενεργεί εξακριβώσεις των δαπανών των φορέων που είναι εγκατεστημένοι στην Ελλάδα και συμμετέχουν σε Προγράμματα Ευρωπαϊκής Εδαφικής Συνεργασίας τη διαχείριση των οποίων ασκούν άλλα κράτη -μέλη με το προσωπικό της ή/και αναθέτοντας σε ελεγκτική εταιρεία.

|  |
| --- |
| **3.4 ΟΡΓΑΝΩΣΗ ΑΡΧΗΣ ΠΙΣΤΟΠΟΙΗΣΗΣ** |

Η δομή της Αρχής Πιστοποίησης, οι αναλυτικές αρμοδιότητες και η κατανομή τους σε Μονάδες προσδιορίζονται στην Υπουργική Απόφαση 69131/ΕΥΘΥ 624/22.06.15 (ΦΕΚ 1451/Β/10.07.15), η οποία εκδόθηκε σύμφωνα με την εξουσιοδοτική διάταξη του άρθρου 58 (παρ. 1) του Ν. 4314/2014. Στην Απόφαση αυτή καθορίζονται επίσης ο αριθμός και η σύνθεση του προσωπικού κατά κατηγορία εκπαίδευσης. Η Απόφαση επισυνάπτεται στο παρόν Παράρτημα.

Το οργανόγραμμα της Αρχής Πιστοποίησης, όπως προκύπτει από τη σχετική Υπουργική Απόφαση, αποτυπώνεται στο ακόλουθο σχήμα.

Στο οργανόγραμμα αυτό παρουσιάζεται και η κατανομή των αρμοδιοτήτων που αφορούν στη νέα Προγραμματική Περίοδο 2014-2020.

|  |
| --- |
|  |

**Σχήμα 3.4.1** Οργανόγραμμα Ειδικής Υπηρεσίας Αρχή Πιστοποίησης και Εξακρίβωσης Συγχρηματοδοτούμενων Προγραμμάτων. Κατανομή των αρμοδιοτήτων που αφορούν στη νέα Προγραμματική Περίοδο 2014-2020.

Η κατανομή του υφιστάμενου προσωπικού της Αρχής Πιστοποίησης σε Μονάδες, παρουσιάζεται στον ακόλουθο πίνακα:

**Πίνακας 3.4.1** Κατανομή υφιστάμενου προσωπικού

|  |  |  |  |  |  |
| --- | --- | --- | --- | --- | --- |
| **ΕΥ/Μονάδες** | **Προϊστάμενος** | **Στελέχη** | **Κατηγορία Εκπαίδευσης** | | |
| **ΠΕ** | **ΤΕ** | **ΔΕ** |
| Προϊστάμενος ΕΥ | - |  |  |  |  |
| Μονάδα Α: Χρηματοδοτικών ροών | 1 | 12 | 12 | 1 |  |
| Μονάδα Β: Ελέγχων | 1 | 12 | 12 | 1 |  |
| Μονάδα Γ: Τεχνικής & Διοικητικής Υποστήριξης | - | 5 | 1 | 1 | 3 |
| Μονάδα Δ: Πρωτογενούς Ελέγχου και Πιστοποίησης Δαπανών των ΕΠ του Στόχου ΕΕΣ | 1 | 8 | 8 | 1 |  |
| **Σύνολο** | **3** | **37** | **33** | **4** | **3** |
| **Σύνολο υφιστάμενου προσωπικού ΕΥ: 40** | | | | | |

|  |
| --- |
| **3.5 ΔΙΑΧΕΙΡΙΣΗ ΑΝΘΡΩΠΙΝΟΥ ΔΥΝΑΜΙΚΟΥ ΑΠ** |

Η διαχείριση του ανθρώπινου δυναμικού της Αρχής Πιστοποίησης διέπεται από τους ενιαίους κανόνες που τίθενται στο Κεφάλαιο Θ «Θέματα Προσωπικού των Ειδικών Υπηρεσιών ΕΣΠΑ» του Ν. 4314/2014 (άρθρα 34 έως 40) και οι οποίοι θα εξειδικεύονται στις προβλεπόμενες από το Νόμο ΚΥΑ/ΥΑ.

Για την κάλυψη των θέσεων και την κατανομή του προσωπικού της Αρχής Πιστοποίησης, αξιοποιούνται Περιγράμματα Θέσεων Εργασίας (ΠΘΕ) που έχουν σχεδιαστεί ώστε να αποτυπώνουν τις τυπικές θέσεις εργασίας της Αρχής Πιστοποίησης στη νέα προγραμματική περίοδο 2014-2020 (επισυνάπτονται στο παρόν παράρτημα). Τα ΠΘΕ αποτελούν ένα συνδυασμό της περιγραφής των καθηκόντων κάθε τυπικής θέσης εργασίας (Job description) και της εξειδίκευσης της θέσης αυτής με την έννοια των αντίστοιχων απαιτούμενων γνώσεων, εμπειρίας και άλλων προσόντων (Job specification).

Σημειώνεται ότι:

* για την απόσπαση του προσωπικού στις Ειδικές Υπηρεσίες, στο τελευταίο εδάφιο της παρ. 2 του άρθρου 59 του Ν. 4314/2014, προβλέπεται ότι εφαρμόζονται οι διατάξεις του άρθρου 18 του Ν. 3614/2007, μέχρι τον καθορισμό του πλαισίου της διαδικασίας του άρθρου 37 που αφορά στα θέματα κινητικότητας
* για την επιλογή των Προϊσταμένων, στο 2ο εδάφιο της παρ. 7 του άρθρου 59 προβλέπεται ότι αυτή γίνεται με βάση το άρθρο 18 του Ν. 3614/2007, μέχρι την έκδοση της Απόφασης της παρ. 2 του άρθρου 39 του Ν. 4314/2014.

Όσον αφορά στην κατάρτιση του προσωπικού της Αρχής Πιστοποίησης, αυτή εξασφαλίζεται από τη Μονάδα Γ: Τεχνική και Διοικητική Υποστήριξη. Η Μονάδα Γ χειρίζεται και τα θέματα που αφορούν στην υλικοτεχνική υποδομή της Υπηρεσίας. Για τα παραπάνω συνεργάζεται με την Κεντρική Υπηρεσία της ΜΟΔ ΑΕ, κατόπιν ανίχνευσης των σχετικών αναγκών.